text: Lille fabrik skabte stor tumult
  18 marts 2014 kl. 17.16
  En fabriksejer fra Jelling har indkaldt til stormøde i Vejle i aften. Han synes, miljøloven har gjort det umuligt for ham at drive virksomhed.
  Skal der overhovedet være produktion herhjemme? Det spørger en virksomhedsejer fra Jelling om i aften på et offentligt erhvervsmøde.
  Han har selv haft store problemer med at få en miljøgodkendelse, fordi hans tørfoderfabrik i udkanten Jelling medfører lugtgener for naboerne.
  Et bredt panel diskuterer spørgsmålet.
  Blandt deltagerne er Venstres næst- og gruppeformand Kristian Jensen, SF's nykårede formand Pia Olsen Dyhr, Landbrug & Fødevarers adm. direktør, tidl. forsvarsminister Søren Gade, Danish Crowns kommunikationsdirektør Anne Villemoes og Vestas Public Affairs-direktør Morten Dyrholm.
  